  
  
Broj: 05-30-1-9767/24-4

BOSNA I HERCEGOVINA   
FEDERACIJA BOSNE I HERCEGOVINE **SREDNJOBOSANSKI KANTON**

***Ministarstvo privrede***

BOSNA I HERCEGOVINA   
FEDERACIJA BOSNE I HERCEGOVINE **KANTON SREDIŠNJA BOSNA**

***Ministarstvo gospodarstva***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Travnik, 7.1.2024.god.

Na osnovu člana 23. Zakona o namještenicima u organima državne službe u Federaciji Bosne i Hercegovine (Službene novine F BiH, br:49/05 i 103/21), ministar Ministarstva privrede Srednjobosanskog kantona objavljuje

**JAVNI OGLAS**

**za popunu radnih mjesta na neodređeno vrijeme**

**u Ministarstvu privrede Srednjobosanskog kantona**

U Ministarstvu privrede popunjavaju se radna mjesto na neodređeno vrijeme:

1. **Viši referent za administrativne poslove u Sektoru industrije, poduzetništva, obrtništva i rada 1 (jedan) izvršilac**
2. **Viši referent za administrativne poslove u Sektoru energetike i rudarstva 1 (jedan) izvršilac**

**Opis poslova za poziciju 1.** regulisan je članom 36. Pravilnika o unutrašnjoj organizaciji Ministarstva privrede Srednjobosanskog kantona:

1. prikupljanje i obrada određenih podataka koji služe za izradu informacija, analiza, izvještaja i drugih analitičkih materijala;
2. vođenje službenih evidencija u okviru Sektora, te izdavanje uvjerenja o podacima iz te evidencije i ažuriranje podataka te evidencije;
3. obrada materijala na računaru (prijepis tekstova, tabela), kopiranje i umnožavanje materijala za potrebe Sektora, vođenje i ažuriranje baze podataka i izrada izvještaja i drugih akata o podacima iz baze podataka;
4. obavlja druge poslove koji nisu izričito navedeni, a proizlaze iz zakona i podzakonskih akata i spadaju u djelokrug radnog mjesta.

**Opis poslova za poziciju 2.** regulisan je članom 58. Pravilnika o unutrašnjoj organizaciji Ministarstva privrede Srednjobosanskog kantona:

1. prikupljanje i obrada određenih podataka koji služe za izradu informacija, analiza, izvještaja i drugih analitičkih materijala;
2. vođenje službenih evidencija u okviru Sektora, te izdavanje uvjerenja o podacima iz te evidencije i ažuriranje podataka te evidencije;
3. obrada materijala na računaru (prijepis tekstova, tabela), kopiranje i umnožavanje materijala za potrebe Sektora, vođenje i ažuriranje baze podataka i izrada izvještaja i drugih akata o podacima iz baze podataka;
4. obavlja druge poslove koji nisu izričito navedeni, a proizlaze iz zakona i podzakonskih akata i spadaju u djelokrug radnog mjesta.

**Kandidati moraju ispunjavati opće uslove iz člana 24. Zakona o namještenicima F BiH:**

* da je državljanin Bosne i Hercegovine;
* da je punoljetan;
* da ima opću zdravstvenu sposobnost za obavljanje poslova radnog mjesta;
* da ima vrstu i stepen školske spreme potrebnu za obavljanje poslova radnog mjesta prema pravilniku o unutrašnjoj organizaciji Ministarstva privrede;
* da u posljednje dvije godine od dana objavljivanja javnog oglasa nije otpušten iz organa državne službe kao rezultat disciplinske kazne na bilo kojem nivou vlasti u Federaciji, odnosno u Bosni i Hercegovini;
* da nije obuhvaćen odredbom člana IX 1. Ustava Bosne i Hercegovine.

**Pored općih uslova predviđenih zakonom, kandidati trebaju ispunjavati i sljedeće posebne uslove:**

* IV stepen - upravno-administrativna, ekonomska, gimnazija ili informatička;
* položen stručni ispit;
* najmanje 10 mjeseci radnoga staža nakon sticanja srednje stručne spreme.

Uz prijavu za oglas sa biografijom, adresom i kontakt telefonom, kandidati su dužni priložiti dokaze o ispunjavanju općih i posebnih uslova koji moraju biti u originalu ili ovjerene kopije, i to:

* svjedočanstvo o stečenoj stručnoj spremi,
* dokaz o položenom stručnom ispitu za namještenike u organima državne službe,
* dokaz o radnom stažu (potvrdu ili uvjerenje poslodavaca kod kojih je kandidat radio ili trenutno radi ili uvjerenje porezne ispostave ovjereno pečatom i potpisom nadležne osobe u kojem su tačno naznačeni periodi prijave i odjave kandidata ili uvjerenje Zavoda za penzijsko i invalidsko osiguranje (PIO/MIO). Uz uvjerenje Zavoda za penzijsko i invalidsko osiguranje o podacima registrovanim u matičnoj evidenciji nadležnih organa obavezno je dostavljanje potvrde koja razjašnjava šifre zanimanja iz uvjerenja (listinga), tako da se može vidjeti sa kojom stručnom spremom je kandidat radio. Ukoliko se kao dokaz o stažu dostavlja potvrda poslodavca, potvrda mora sadržavati sljedeće podatke: - naziv i sjedište poslodavca, broj, datum i mjesto izdavanja potvrde, podatke o nazivu radnog mjesta, odnosno vrsti poslova koje je kandidat obavljao, obavezno naznačenu školsku spremu sa kojom je obavljao navedene poslove, period obavljanja poslova, potpis ovlaštenog lica i pečat. Kao dokaz o radnom stažu neće se uzimati u razmatranje radna knjižica, pismo preporuke i ugovor o djelu;
* uvjerenje o državljanstvu,
* izvod iz matične knjige rođenih,
* ovjerena izjava kandidata da isti nije obuhvaćen odredbama člana IX Ustava BiH,
* ovjerena izjava kandidata da nije u posljednje dvije godine do dana objavljivanja javnog oglasa otpušten iz organa državne službe, kao rezultat disciplinske mjere, na bilo kojem nivou.

U radni odnos može biti primljen kandidat koji nema položen stručni ispit, s tim da je isti dužan položiti kako je to predviđeno članom 32. Zakona o namještenicima u organima državne službe u Federaciji BiH (“Službene novine FBiH”, broj 49/05 i 103/21).

Dokaz o zdravstvenoj sposobnosti kandidati nisu dužni priložiti uz prijavu na javni oglas, već će se navedeni dokaz dostaviti po konačnosti rješenja o prijemu u radni odnos samo za izabranog kandidata.

**Napomena za kandidate**

Kandidati kojima dostavljena prijava bude potpuna i blagovremena, usmeno (putem telefona), pozvat će se na ispit znanja. Ako pozvani kandidat ne pristupi polaganju ispita smatrat će se da je odustao od dalje konkursne procedure.

Oglas ostaje otvoren 15 dana od dana objave.

Prijave sa dokazima o ispunjavanju uslova dostavljaju se poštom ili predaju na protokol na adresu: Ministarstvo privrede SBK, Stanična 43., 72270 Travnik, sa naznakom „Prijava za javni oglas za popunu radnog mjesta-viši referent za administrativne poslove, pozicija br. \_\_“

Nepotpune i neblagovremene prijave neće se uzimati u razmatranje.

MINISTAR

\_\_\_\_\_\_\_\_\_\_\_\_\_\_\_\_\_\_\_\_\_\_\_  
 dr.sci. Sedžad Milanović